《野眺》
宋代·顾禧

缓步沿溪曲，幽寻惬赏心。
散烟依瘦竹，开网活枯鲟。
短袖仍牵树，秋声半擣砧。
农谈喧隔岸，不畏世机深。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。